Hege Bøkko på 11.-plass
Bøkko blir eneste norske jente som får gå fire distanser i Budapest. Hun er nummer ti sammenlagt. På lørdagens 1500 meter gikk hun på 2.09,03. Tsjekkiske Martina Sablikova vant på 2.03,64. Ida Njåtun endte på plassen bak Bøkko med 2.09,19. Askerjenta, som har slitt med sykdom før EM, klarte ikke å komme blant de tolv som får gå siste distanse, men hun sikret at Norge får to plasser i allround-VM i Moskva. Mari Hemmer gikk på 2.12,07 og ble nummer 18. Sablikova leder sammenlagt. Foran 5000-meteren har hun 4,11 sekunder til gode på nederlandske Ireen Wüst. Russiske Julia Skokova er nummer tre.
Hege Bøkko ble nummer elleve på 1500-meteren i EM på skøyter. Hun er klar for 5000-meteren søndag.